
REFERAT
privind Planul de lucrări de interes local pentru repartizarea orelor de muncă prestate de beneficiarii de ajutor social din Municipiul Timişoara,
pentru anul 2011

Art. 6 alin. 2 din Legea 416/2001 privind venitul minim garantat, prevede: „Pentru sumele acordate ca ajutor social, conform prevederilor prezentei legi, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.”

Conform art. 6  alin. 7 din Legea nr. 416/2001, modificat prin pct.2 din Legea nr.276/2010, începând cu  data de 01.01.2011, „ Primarii au obligaţia să întocmească un plan de acţiuni sau de lucrări de interes local pentru repartizarea orelor de muncă prevăzute la alin. 2, să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local. Planul de acţiuni sau de lucrări se aprobă anual  prin hotărâre a consiliului  local. În funcţie de solicitările venite din partea instituţiilor partenere în organizarea şi evidenţa orelor de muncă, planul de acţiuni sau de lucrări de interes local poate fi actualizat pe parcursul anului şi aprobat prin hotărâre a consiliului local.”
 Până în prezent efectuarea orelor de muncă a persoanelor apte de muncă din familiile beneficiare de ajutor social, s-a făcut în baza  convenţiilor de colaborare încheiate între Primăria Municipiului    Timişoara cu S.C. Horticultura S.A. şi cu S.C. Pieţe S.A.
 În baza acestor convenţii,  regiile mentionate asigură instructajul privind normele de tehnică a securităţii muncii, ţin evidenţa efectuării acestor ore şi  intocmesc pontajul pe care il transmit lunar Direcţiei de Asistenţă Socială Comunitară.

 Precizăm că, în luna decembrie 2010  au efectuat munca in folosul comunităţii un numar de 29 de persoane beneficiare de ajutor social apte de muncă dintr-un total de 225 familii beneficiare.Dintre aceştia 9 persoane au efectuat munca în cadrul S.C. Horticultura S.A, 18 persoane în cadrul S.C. Pieţe S.A şi 2 persoane în cadrul Serviciului pentru Protecţia Copilului şi Familiei Timişoara.
Planul de acţiuni şi lucrări de interes local  a fost întocmit în colaborare cu S.C. Horticultura S.A. cu S.C. Pieţe S.A şi cu Serviciul pentru Protecţia Copilului şi Familiei Timişoara şi este  prezentat în anexă.

Având în vedere cele expuse,  în baza prevederilor  art. 6 alin. (7) din Legea 416/2001 privind venitul minim garantat coroborat cu  art. 36 alin. (2) lit. d) si alin.(6) lit. a) pct.2  din Legea nr.215/2001 privind administraţia publică locală, 
           PROPUNEM :

1. Aprobarea Planului de lucrări de interes local pentru repartizarea orelor de muncă prestate de beneficiarii de ajutor social din Municipiul Timişoara, pentru anul 2011, conform anexei.

ANEXA  la HCLMT nr.........din...............
Planul de lucrări de interes local pentru repartizarea orelor de muncă prestate de  beneficiarii de ajutor social din Municipiul Timişoara, pentru anul 2011
	Nr. crt.
	Obiectiv 
	Acţiuni şi măsuri întreprinse
	Responsabil 

	1.
	Salubrizare parcuri aflate in administrarea S.C. Horticultura S.A.
	· maturat alei

· adunat hartie, peturi, crengi, frunze si alte deseuri

· maturat zapada
	Persoanele desemnate de catre S.C. Horticultura S.A.

	2.
	Salubrizare piete aflate in administrarea S.C. Piete S.A.
	· - maturat / spalat

· adunat hartie, peturi, si alte deseuri
	Persoanele desemnate de catre S.C. Piete  S.A.

	3.
	Descărcare şi manipulare cutii  lapte praf la Serviciul pentru Protectia Copilului si Familiei
	· transportare  cutii lapte praf din mijloc de transport in depozit


	Persoanele desemnate de catre Serviciul pentru Protectia Copilului si Familiei

